CELEX: 62018CA0627
Language: lv
Date: 2020-04-30 00:00:00
Title: Lieta C-627/18: Tiesas (otrā palāta) 2020. gada 30. aprīļa spriedums (Tribunal Administrativo e Fiscal de Coimbra (Portugāle) lūgums sniegt prejudiciālu nolēmumu) – Nelson Antunes da Cunha Lda/Instituto de Financiamento da Agricultura e Pescas IP (IFAP) (Lūgums sniegt prejudiciālu nolēmumu – Valsts atbalsts – LESD 108. pants – Atbalsta shēma, kas ir nesaderīga ar iekšējo tirgu – Eiropas Komisijas lēmums, ar kuru uzdots atgūt nelikumīgu atbalstu – Regula (ES) 2015/1589 – 17. panta 1. punkts – Desmit gadu noilguma termiņš – Piemērošana Komisijas atbalsta atgūšanas pilnvarām – 16. panta 2. un 3. punkts – Valsts tiesiskais regulējums, kurā ir paredzēts īsāks noilguma termiņš – Efektivitātes princips)

20.7.2020   
            
            
               LV
            
            
               Eiropas Savienības Oficiālais Vēstnesis
            
            
               C 240/8
            
         
      Tiesas (otrā palāta) 2020. gada 30. aprīļa spriedums (Tribunal Administrativo e Fiscal de Coimbra (Portugāle) lūgums sniegt prejudiciālu nolēmumu) – Nelson Antunes da Cunha Lda/Instituto de Financiamento da Agricultura e Pescas IP (IFAP)
      
      (Lieta C-627/18) (1)
      
      (Lūgums sniegt prejudiciālu nolēmumu - Valsts atbalsts - LESD 108. pants - Atbalsta shēma, kas ir nesaderīga ar iekšējo tirgu - Eiropas Komisijas lēmums, ar kuru uzdots atgūt nelikumīgu atbalstu - Regula (ES) 2015/1589 - 17. panta 1. punkts - Desmit gadu noilguma termiņš - Piemērošana Komisijas atbalsta atgūšanas pilnvarām - 16. panta 2. un 3. punkts - Valsts tiesiskais regulējums, kurā ir paredzēts īsāks noilguma termiņš - Efektivitātes princips)
      (2020/C 240/10)
      Tiesvedības valoda – portugāļu
      
         Iesniedzējtiesa
      
      
         Tribunal Administrativo e Fiscal de Coimbra
      
      
         Pamatlietas puses
      
      
         Prasītāja: Nelson Antunes da Cunha, Lda
      
      
         Atbildētājs: Instituto de Financiamento da Agricultura e Pescas IP (IFAP)
      
      
         Rezolutīvā daļa
      
      
                  1)
               
               
                  Padomes Regulas (ES) 2015/1589 (2015. gada 13. jūlijs), ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 17. panta 1. punkts ir jāinterpretē tādējādi, ka šajā tiesību normā paredzēto desmit gadu noilguma termiņu, kurā Komisija var īstenot pilnvaras atbalsta atgūšanas jomā, piemēro vienīgi attiecībās starp Komisiju un dalībvalsti, kurai ir adresēts šīs iestādes atgūšanas lēmums.
               
            
                  2)
               
               
                  Regulas 2015/1589 16. panta 2. punkts, saskaņā ar kuru atgūstamais atbalsts ietver procentus, un efektivitātes princips, kas paredzēts šī paša panta 3. punktā, ir jāinterpretē tādējādi, ka tiem ir pretrunā valsts tiesību aktos paredzētā noilguma termiņa piemērošana atbalsta atgūšanai, ja šis termiņš ir beidzies pat pirms Komisijas lēmuma, ar kuru šis atbalsts ir atzīts par nelikumīgu un ar kuru ir uzdots to atgūt, vai ja šis noilguma termiņš ir beidzies galvenokārt tādēļ, ka valsts iestādes šo lēmumu ir izpildījušas novēloti.
               
            
         (1)  OV C 455, 17.12.2018.